Document ID: /roh_data/filtered/fineweb-2-filterrobots_roh.jsonl.gz/28993

L'iniziativa dals adversari da 5G ha fatg naufgragi. Als iniziants na saja betg gartegià da ramassar ed inoltrar avunda suttascripziuns valaivlas, fin ils 28 da zercladur, hai num en il fegl uffizial da la Confederaziun.
Cunquai saja scadì il termin da rimnada, inclusiv ina prolungaziun pervia da la pandemia. Las iniziantas ed ils iniziants levan tranter auter scumandar d'augmentar las valurs da radiaziun da las antennas mobilas. Plinavant dueva la colliaziun dadora e dadens vegnir partida. L'iniziativa pretendeva ultra da quai ch'il niz d'apparats electronics en il traffic public ed en bajetgs publics vegnia scumandads.